b'\n_START_ARTICLE_\nBikubesong\n_START_PARAGRAPH_\nBikubesong er en roman, eventuelt en novellesamling, av den norske forfatteren Frode Grytten, utgitt i 1999._NEWLINE_Flere anmeldere omtaler boka som en kollektivroman. Gjennom 25 fortellinger eller kapitler skildres beboerne i arbeiderboligen Murboligen i industribygda Odda. Fortellingene er til dels formet etter muntlig fortellertradisjon, og skildrer typer med definerte roller eller karaktertrekk: partisekret\xc3\xa6ren, \xc2\xabskuggeboksaren\xc2\xbb, \xc2\xabhan som pleier for sin d\xc3\xb8dssjuke mor\xc2\xbb, den overvektige \xc2\xabPrinsessa av Burundi\xc2\xbb, den tidligere fotballhelten og \xc2\xabfittetjuven\xc2\xbb. Noen av fortellingene er i f\xc3\xb8rste person; andre er i tredje person. Tema i novellene er blant annet kj\xc3\xa6rlighet, utroskap, politikk, l\xc3\xb8gn, brustne dr\xc3\xb8mmer, kidnapping og svigerforeldre. Dagbladets anmelder K\xc3\xa5re Bulie har karakterisert boka som \xc2\xabdet beste av den typen store, realistiske fortellinger som ofte sl\xc3\xa5r an hos norske boklesere, og et h\xc3\xb8ydepunkt i den vestlandske tradisjonen for melankolsk humor\xc2\xbb._NEWLINE_Boken fikk Brageprisen, ble nominert til Nordisk r\xc3\xa5ds litteraturpris, og ble i en Dagbladet-serie sommeren 2006 k\xc3\xa5ret til en av de 25 beste romanene fra de siste 25 \xc3\xa5r._NEWLINE_Romanen er dramatisert, og ble satt opp p\xc3\xa5 Det norske teatret h\xc3\xb8sten 2003 . Forestillingen ble ogs\xc3\xa5 framf\xc3\xb8rt i Odda.'